Neukölln rådhus

Neukölln rådhus på tysk Rathaus Neukölln i Karl-Marx-Straße 83 er administrasjonsbygg for Neukölln, en av de største bydeler i Berlin.  

Rådhuset ble oppført mellom 1906 og 1908Delstaten Berlins liste over kulturminner Besøkt 22. april 2012 etter tegninger av bygningssjef og arkitekt Reinhold Kiehl. Byggherre var den daværende selvstendige by Böhmisch-Rixdorf, senere omdøpt til Neukölln.

Det 68 meter høye tårnet toppes av Fortuna, lykkens gudinne, utført av Josef Rauch. Rauch sto også for den øvrige skulpturelle utsmykning av rådhuset. 

Oppdelingen i administrasjons- og representasjonsområder var nyskapende for sin tid. Kiehl tegnet også utvidelsen foretatt i 1910 til 1911 langs Donaustrasse, og dessuten utvidelsen i indre gård i 1913. Etter en brann under den andre verdenskrig ble rådhuset ombygget i 1950-årene og senere utvidet med en bygningsdel i moderne stil.

 Bilder 

 Litteratur 
 Bezirksamt Neukölln von Berlin, Bezirksbürgermeister, Hochbauamt (Utgiver), Dieter Althans, Robert Dupuis, Cornelia Hüge, Rainer Pomp, Jan Sonnenberg: Rathaus Rixdorf-Rathaus Neukölln, Veröffentlichung anlässlich des 100-jährigen Jubiläums des Neuköllner Rathauses, Berlin 2008 ISBN 978-3-00-026396-5

 Referanser 

 Eksterne lenker 

 Oppføring på delstaten Berlins liste over kulturminner Besøkt 22.april 2012

Kategori:Neukölln
Kategori:Rådhus i Berlin
Kategori:Byggverk fullført i 1908